สวัสดีค่ะ ชื่ออุ้ยค่ะ หนูฝังยาคุมแบบ3ปีค่ะ ฝังมาได้2ปีแล้วค่ะ มีอะไรกับแฟนหลั่งในทุกครั้ง รู้สึกเหมือนมีอะไรดิ้นที่ท้องค่ะ และท้องน้อยเริ่มใหญ่ขึ้น ประจำเดือนไม่มาตั้งแต่ฝังยาแล้วนะคะ เริ่มมาตั้งแต่เดือนมกราคม มาทุกวันเลยค่ะแต่ช่วงนี้จะมาเป็นหยด มีอาการปวดท้องแทบทุกวัน อยากทราบว่ามีโอกาศจะท้องมั้ยค่ะ
สวัสดีค่ะ ประสิทธิภาพในการป้องกันการตั้งครรภ์ของยาฝังคุมกำเนิดทั้งแบบ 3 ปี และ 5 ปีนั้นถือว่าดีมาก โดยมีโอกาสการล้มเหลวทำให้เกิดการตั้งครรภ์ได้เพียง 0.05% หรือเท่ากับ 1 ใน 2000 คน หากเทียบกับยาฉีดคุมกำเนิด (ที่ฉีดอย่างถูกต้อง) จะมีประสิทธิภาพประมาณ 0.2% ค่ะ ดังนั้นโอกาสที่จะตั้งครรภ์ถือว่าน้อยอย่างยิ่งค่ะสำหรับผลข้างเคียงของยาฝังคุมกำเนิด ได้แก่ การมีเลือดออกกะปริดกะปรอย หรือในบางรายอาจมีเลือดออกมามากติดต่อกันหลายวัน ประจำเดือนมาไม่สม่ำเสมอ ในบางรายอาจทำให้ประจำเดือนขาดหายไปดังนั้นหากการมีเลือดออกมาดังกล่าว น่าจะเป็นผลข้างเคียงของยาฝังคุมกำเนิดได้ หากมีปริมาณน้อย และออกแบบกะปริดกะปรอย มาบ่างไม่มาบ้าง ก็ไม่ได้อันตรายแต่อย่างใด แต่หากเลือดมีปริมาณมากและออกนานติดต่อกันทุกวันนานหลายสัปดาห์ รวมถึงมีอาการปวดท้องน้อยดังกล่าว แนะนำควรไปพบสูติ-นรีแพทย์ค่ะ โดยแพทย์อาจให้ทานฮอร์โมนเอสโตรเจนเสริม หากไม่ดีขึ้น อาจพิจารณาถอดออกค่ะสำหรับการที่ท้องน้อยใหญ่ขึ้น อาจเกิดจากมีท้องอืด หรือไขมันสะสมที่หน้าท้องมากขึ้นก็ได้ค่ะ